गोक्यो तालमाथि आइस हक्की र स्केटिङको परीक्षण खेल सम्पन्न
सोलुखुम्बुको खुम्बु पासाङ ल्हामु अन्तर्गत गोक्यो ताल–३ मा आइस हक्की र स्केटिङ सफलतापूर्वक परीक्षण गरिएको छ । शुक्रबार बिहान प्रदेश १ का मुख्यमन्त्री शेरधन राईले उक्त हक्की तथा स्केटिङको उद्घाटन गरेका हुन् ।
रुस, अमेरिका,क्यानडा, भारत, लगायत देशका १७ जना खेलाडीले हक्की तथा स्केटिङ खेलेका थिए।
गोक्यो — सोलुखुम्बुको खुम्बु पासाङ ल्हामु अन्तर्गत गोक्यो ताल–३ मा आइस हक्की र स्केटिङ सफलतापूर्वक परीक्षण गरिएको छ । शुक्रबार बिहान प्रदेश १ का मुख्यमन्त्री शेरधन राईले उक्त हक्की तथा स्केटिङको उद्घाटन गरेका हुन् ।रुस, अमेरिका,क्यानडा, भारत, लगायत देशका १७ जना खेलाडीले हक्की तथा स्केटिङ खेलेका थिए।४८ सय मिटर उचाईमा रहेको गोक्यो तालमाथि खेल गर्नुको प्रमुख कारण भ्रमण वर्ष २०२० सफल बनाउन रहेको नेपाल भ्रमण वर्षका राष्ट्रिय संयोजक सुरज वैद्यले बताए ।उनले भने, ‘योचाहीँ परीक्षण मात्रै हो । अब आगामी दिनमा यसलाई निरन्तरता दिनुपर्छ । साहसिक खेल पर्यटनलाई प्रोत्साहन तथा आर्कषण गर्नका लागि यो खेल आयोजना गरिएको हो ।’ करिब २३ जना सहभागी रहेको उक्त कार्यक्रममा राजदूत र खेलाडी सहभागी थिए । ‘यस्तो खेललाई अझै प्रचार प्रसार गर्नुपर्छ । पर्यटन क्षेत्र आम्दानीको स्रोत पनि हो । प्रदेश–१ मा यस्ता धेरै ठाउँ छन् । यसलाई प्रदेश १ ले अझै एक्प्लोर गर्नेछ,’ मन्त्री राईले भने ।